**บทที่ 5**

**สรุปผล อภิปรายผล และข้อเสนอแนะ**

การวิจัยเรื่องปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคามเป็นการวิจัยเชิงปริมาณ (Quantitative Research) โดยผู้วิจัยขอนำเสนอผลการสรุป อภิปรายผล และข้อเสนอแนะตามลำดับ ดังนี้

1. วัตถุประสงค์การวิจัย

2. สมมติฐานการวิจัย

3. ประชากรและกลุ่มตัวอย่าง

4. เครื่องมือที่ใช้ในการวิจัย

5. การวิเคราะห์ข้อมูล

6. สรุปผลการวิจัย

7. อภิปรายผล

8. ข้อเสนอแนะ

**5.1 วัตถุประสงค์การวิจัย**

5.1.1 เพื่อศึกษาระดับการพัฒนาพฤตินิสัยของผู้ต้องขังเรือนจำจังหวัดมหาสารคาม

5.1.2 เพื่อศึกษาปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม

5.1.3 เพื่อศึกษาข้อเสนอแนะแนวทางการพัฒนาพฤตินิสัยของผู้ต้องขังเรือนจำจังหวัดมหาสารคาม

**5.2 สมมติฐานการวิจัย**

5.2.1 การพัฒนาพฤตินิสัยของผู้ต้องขังเรือนจำจังหวัดมหาสารคาม อยู่ในระดับมาก

5.2.2 ปัจจัยความรู้ความเข้าใจ ปัจจัยการมีส่วนร่วม ปัจจัยความคาดหวัง ปัจจัยความต้องการขั้นพื้นฐานทางร่างกาย ปัจจัยความต้องการความมั่นคงและปลอดภัย

ปัจจัยความต้องการความรัก ปัจจัยความต้องการการยอมรับนับถือ และปัจจัยความต้องการความสำเร็จในชีวิตมีผลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม

**5.3 ประชากรและกลุ่มตัวอย่าง**

ประชากรที่ใช้ในการศึกษา หมายถึง ผู้ต้องขังที่ถูกควบคุมตัวอยู่ภายในเรือนจำจังหวัดมหาสารคาม จำนวน 1,757 คน เป็นผู้ต้องขังชาย จำนวน 1,521 คน เป็นผู้ต้องขังหญิง จำนวน 236 คน การได้มาของกลุ่มตัวอย่างโดยใช้สูตรทาโร่ ยามาเน่ ใช้วิธีสุ่มตัวอย่างแบบสัดส่วน จากนั้นทำการสุ่มตัวอย่างแบบง่ายด้วยวิธีจับสลาก ได้กลุ่มตัวอย่างจำนวน 326 คน เป็นผู้ต้องขังชาย จำนวน 282 คน และผู้ต้องขังหญิง จำนวน 44 คน

**5.4 เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลในครั้งนี้ เป็นแบบสอบถาม มีค่าความเชื่อมั่นทั้งฉบับเท่ากับ 0.95แบ่งเป็น 3 ตอน ดังต่อไปนี้

ตอนที่ 1 เป็นแบบสอบถามปัจจัยที่มีอิทธิพลต่อการพัฒนาพฤตินิสัย เป็นชนิดมาตราส่วนประมาณค่า 5 ระดับ

ตอนที่ 2 เป็นแบบสอบถามเกี่ยวกับการพัฒนาพฤตินิสัยผู้ต้องขังเรือนจำจังหวัดมหาสารคาม เป็นชนิดมาตรส่วนประมาณค่า 5 ระดับ

ตอนที่ 3 เป็นข้อแนะนำเกี่ยวกับการพัฒนาพฤตินิสัยผู้ต้องขังเรือนจำจังหวัดมหาสารคาม เป็นประเภทแบบสอบถามปลายเปิดให้ผู้ตอบแบบสอบถามมีอิสระในการตอบ

**5.5 การวิเคราะห์ข้อมูล**

ประมวลผลข้อมูลโดยใช้โปรแกรมสำเร็จรูปทางสถิติ สถิติที่ใช้ในการวิเคราะห์ข้อมูล ได้แก่ ค่าความถี่ร้อยละค่าเฉลี่ยส่วนเบี่ยงเบนมาตรฐานและการวิเคราะห์ถดถอยพหุคูณเชิงเส้น ส่วนข้อแนะนำเกี่ยวกับการพัฒนาพฤตินิสัย มีลักษณะเป็นข้อคำถามปลายเปิด ใช้วิธีวิเคราะห์เนื้อหา จากนั้นสรุปออกมาเป็นค่าความถี่

**5.6 สรุปผลการวิจัย**

ผลการวิจัย เรื่อง ปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม พบว่า

5.6.1 ระดับการพัฒนาพฤตินิสัยของผู้ต้องขังเรือนจำจังหวัดมหาสารคาม โดยรวมอยู่ในระดับมาก (= 4.12) พิจารณาเป็นรายด้าน พบว่า อยู่ในระดับมาก จำนวน 3 ด้าน เรียงลำดับค่าเฉลี่ยจากมากไปน้อย ดังนี้ ด้านการฝึกวิชาชีพ (= 4.14) ด้านการอบรมทางศาสนาและศีลธรรม (= 4.14) และด้านการศึกษาสายสามัญ (= 4.08)

5.6.2 ระดับการพัฒนาพฤตินิสัยของผู้ต้องขังเรือนจำจังหวัดมหาสารคาม ด้านการศึกษาสายสามัญโดยรวมอยู่ในระดับมาก (= 4.08)พิจารณาเป็นรายข้อพบว่าอยู่ในระดับมากที่สุด จำนวน 2 ข้อ และ อยู่ในระดับมาก จำนวน 7 ข้อ เรียงลำดับค่าเฉลี่ยจากมากไปน้อย ดังนี้ นักศึกษาสามารถนำวุฒิการศึกษาไปใช้ประโยชน์หลังพ้นโทษ (= 4.36) ความเหมาะสมของระยะเวลาการเข้าเรียนต่อ 1 สัปดาห์ (= 4.22) การให้บุคคลภายนอกที่มีความรู้มาสอน (= 4.10) จัดสถานที่ในกาจัดการเรียนการสอนให้มีความเหมาะสม (= 4.10) การวัดผลและประเมินผลตรงกับความเป็นจริงของผู้เรียน (= 4.06) การแจกอุปกรณ์การเรียนอย่างเหมาะสม (= 4.04) มีกิจกรรมส่งเสริมการศึกษาสายสามัญ (= 4.01) การใช้สื่อและอุปกรณ์ในการฝึกอบรม (= 4.00) และการให้ผู้ต้องขังที่มีความรู้เป็นครูผู้ช่วยสอนเหมาะสม (= 3.91)

5.6.3 ระดับการพัฒนาพฤตินิสัยของผู้ต้องขังเรือนจำจังหวัดมหาสารคาม ด้านการ

ฝึกวิชาชีพโดยรวมอยู่ในระดับมาก (= 4.14) พิจารณาเป็นรายข้อพบว่าอยู่ในระดับมากที่สุด จำนวน 2 ข้อ และ อยู่ในระดับมาก จำนวน 6 ข้อ เรียงลำดับค่าเฉลี่ยจากมากไปน้อย ดังนี้ ท่านคิดว่าสามารถนำความรู้ที่ได้ไปประกอบอาชีพหลังพ้นโทษ (= 4.28) ระยะเวลาการฝึกวิชาชีพเหมาะสมกับหลักสูตร (= 4.24) วัสดุ/อุปกรณ์ที่ใช้ในการฝึกอบรมเพียงพอ (= 4.20) วิทยากรมีความรู้ความสามารถเหมาะสม (= 4.16) ท่านได้รับความรู้จากการฝึกวิชาชีพ (= 4.15) หลักสูตรวิชาชีพตรงกับความต้องการของท่าน (= 4.08) สถานที่ในการฝึกอบรมเหมาะสม (= 4.07)จำนวนวิทยากรเพียงพอ (= 4.02)

5.6.4 ระดับการพัฒนาพฤตินิสัยของผู้ต้องขังเรือนจำจังหวัดมหาสารคาม ด้านการอบรมทางศาสนาและศีลธรรมโดยรวมอยู่ในระดับมาก (= 4.14) พิจารณาเป็นรายข้อพบว่าอยู่ในระดับมากที่สุด จำนวน 4 ข้อ และ อยู่ในระดับมาก จำนวน 4 ข้อ เรียงลำดับค่าเฉลี่ยจากมากไปน้อย ดังนี้ มีการอบรมในวันสำคัญของชาติ ศาสนา และพระมหากษัตริย์ (= 4.35) วิทยากรมีความรู้ความสามารถเหมาะสม (= 4.28) การอบรมทางศาสนาและศีลธรรมช่วยให้ท่านมีคุณธรรม จริยธรรม (= 4.26) การอบรมทางศาสนาและศีลธรรมช่วยให้ท่านคลายความเครียด ลดความวิตกกังวลจากการต้องโทษ (= 4.22) สถานที่ในการฝึกอบรมเหมาะสม (= 4.17) มีการฝึกสมาธิวิปัสสนากรรมฐาน (= 4.16) มีการประกอบพิธีกรรมตามศาสนาที่ผู้ต้องขังนับถือ (= 3.93)มีการอบรมแยกตามศาสนาพุทธ คริสต์ และอิสลาม (= 3.82)

5.6.5 ปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม โดยรวม ได้แก่ ความรู้ความเข้าใจ ความต้องการความสำเร็จ และความต้องการการยอมรับ

นับถือ โดยมีค่าสัมประสิทธิ์สหสัมพันธ์พหุคูณเป็น 0.560 และสามารถร่วมกันพยากรณ์การพัฒนาพฤตินิสัยของผู้ต้องขังเรือนจำจังหวัดมหาสารคาม ได้ร้อยละ30.8อย่างมีนัยสำคัญทางสถิติที่ระดับ 0.00 โดยมีความคลาดเคลื่อนมาตรฐานในการพยากรณ์เท่ากับ ±0.512

สมการถดถอยในรูปคะแนนดิบ และคะแนนมาตรฐาน มีดังนี้

1) สมการถดถอยในรูปคะแนนดิบ คือ Y = 0.900 + 0.317ความรู้ความเข้าใจ (X1)+ 0.256 ความต้องการความสำเร็จ (X8) + 0.186 ความต้องการการยอมรับนับถือ (X7)

2) สมการถดถอยในรูปคะแนนมาตรฐาน คือ Z = 0.267ความรู้ความเข้าใจ (Z1)+ 0.245ความต้องการความสำเร็จ (Z8) + 0.211ความต้องการการยอมรับนับถือ (Z7)

ส่วนตัวแปรพยากรณ์การพัฒนาพฤตินิสัยของผู้ต้องขังเรือนจำจังหวัดมหาสารคามที่ไม่พบนัยสำคัญทางสถิติ (p>0.05) ได้แก่ การมีส่วนร่วม (X2) ความคาดหวัง (X3)

ความต้องการพื้นฐานทางร่างกาย (X4) ความต้องการความมั่นคงและปลอดภัย (X5) และ

ความต้องการความรัก (X6)

5.5.6 ข้อเสนอแนะแนวทางการพัฒนาพฤตินิสัยของผู้ต้องขังเรือนจำจังหวัดมหาสารคาม ได้แก่ 1) ควรพัฒนาพฤตินิสัยอย่างต่อเนื่อง หลากหลายและใช้เทคโนโลยีทันสมัย 2) ควรจัดกิจกรรมนันทนาการและสันทนาการ 3) ควรจัดสรรงบประมาณด้านการพัฒนาพฤตินิสัยให้เกิดประโยชน์แท้จริง4) ควรอนุญาตให้ผู้ต้องขังอ่านหนังสือทางวิชาการในห้องนอน5) ควรจัดให้มีวิทยากรที่มีความรู้ความสามารถ 6) ควรส่งเสริมการฝึกวิชาชีพให้สอดคล้องกับความต้องการของ AEC7) ควรติดตามประเมินผลภายหลังกิจกรรม 8) ควรทำข้อตกลงกับหน่วยงานภายนอกให้รับแรงงานผู้ต้องขัง และ 9) ควรพัฒนาพฤตินิสัยแยกตามฐานความผิด

**5.7 การอภิปรายผล**

ผลการวิจัย เรื่อง ปัจจัยที่มีอิทธิพลต่อการพัฒนาพฤตินิสัยผู้ต้องขังเรือนจำจังหวัดมหาสารคาม มีประเด็นที่น่าสนใจที่จะนำมาอภิปราย ดังนี้

5.7.1 การพัฒนาพฤตินิสัยของผู้ต้องขังเรือนจำจังหวัดมหาสารคาม โดยรวมพบว่า

อยู่ในระดับมากสอดคล้องกับสมมติฐานที่ผู้วิจัยตั้งไว้ สาเหตุอาจเป็นเพราะว่า รัฐบาลโดยกระทรวงยุติธรรม กรมราชทัณฑ์มอบนโยบายให้เรือนจำ/ทัณฑสถานทั่วประเทศดำเนินการพัฒนาพฤตินิสัยผู้ต้องขังภายใต้นโยบาย 5 ด้าน คืนความสุข ลดความเหลื่อมล้ำในสังคมมุ่งสร้างสังคมที่เป็นธรรม ด้านที่ 2 การพัฒนาพฤตินิสัย แก้ไขฟื้นฟูผู้กระทำผิด และการป้องกันการกระทำผิดของพลเอกไพบูลย์ คุ้มฉายา รัฐมนตรีว่าการกระทรวงยุติธรรม,แผนพัฒนาเศรษฐกิจและสังคมแห่งชาติ ฉบับที่ 11 พ.ศ.2555 - 2559, แผนปฏิบัติต่อผู้ต้องขังหญิงในเรือนจำ ฉบับที่ 2 พ.ศ. 2557 -2560 กลยุทธ์ที่ 2 ส่งเสริมการปฏิบัติต่อผู้ต้องขังหญิงอย่างเหมาะสมและเท่าเทียมกันแลแผนปฏิบัติราชการกรมราชทัณฑ์ พ.ศ. 2559 - 2562 ประเด็นยุทธศาสตร์ที่ 2 พัฒนาพฤตินิสัย เพื่อคืนคนดีสู่สังคม (ปทิตตา โฉมประดิษฐ์, 2558, น. 7)โดยมุ่งเน้นพัฒนาระบบงานควบคุมและแก้ไขฟื้นฟูผู้กระทำความผิดในสถานที่ควบคุม พัฒนาผู้ต้องขังให้มีความรู้สายสามัญ การฝึกวิชาชีพ และการอบรมทางศาสนาและศีลธรรม เพื่อเสริมสร้างทักษะอาชีพที่สอดคล้องกับความต้องการของตลาดแรงงาน ปลูกฝังคุณธรรม จริยธรรม ตลอดจนการปรับเปลี่ยนทัศนคติของสังคมต่อผู้พ้นโทษให้ยอมรับและเปิดโอกาสให้กลับคืนสู่สังคม นอกจากนั้น รัฐบาลโดยกระทรวงยุติธรรม กรมราชทัณฑ์ยังมีมาตรการกำกับ ติดตามตรวจสอบประเมินผลงานที่เรือนจำ / ทัณฑสถานดำเนินการพัฒนาพฤตินิสัยผู้ต้องขังทุกระยะ เช่น การรายงานผลการพัฒนาจิตใจผู้ต้องขังประจำเดือน การรายงานผลการดำเนินงานภายหลังเสร็จสิ้นโครงการ การส่งเจ้าหน้าที่เรือนจำ/ทัณฑสถานเข้ารับการฝึกอบรมด้านการพัฒนาพฤตินิสัยผู้ต้องขัง เป็นต้น ซึ่งทำให้เรือนจำ/ทัณฑสถานต้องตื่นตัวอยู่ตลอดเวลา

นอกจากนั้นกฎหมาย กฎ ระเบียบและข้อบังคับที่เกี่ยวข้อง เช่น พระราชกฤษฎีกาพระราชทานอภัยโทษ ระเบียบกระทรวงยุติธรรม ว่าด้วยหลักเกณฑ์และวิธีการจำแนกลักษณะผู้ต้องขังและการแยกคุมขัง การเลื่อนชั้นหรือลดชั้นนักโทษเด็ดขาด การลดวันต้องโทษจำคุก และการพักการลงโทษ พ.ศ. 2559 ยังเอื้อประโยชน์ให้ผู้ต้องขังได้รับโอกาสปล่อยตัวก่อนครบกำหนดโทษตามคำพิพากษา กล่าวคือ หากระหว่างถูกควบคุมตัวอยู่ในเรือนจำ ผู้ต้องขังมีความประพฤติดี มีความวิริยะอุตสาหะ ก้าวหน้าในการศึกษา และทำการงานจนเกิดผลดีหรือทำความชอบแก่ราชการเป็นพิเศษ ประกอบกับได้รับการบำบัด แก้ไขฟื้นฟูและพัฒนาพฤตินิสัยทั้งด้านร่างกายและจิตใจ อาจได้รับการพิจารณาให้ได้รับการปล่อยตัวก่อนครบกำหนดโทษ

ดังนั้น ผลจากนโยบายของรัฐบาลโดยกระทรวงยุติธรรม กรมราชทัณฑ์ ที่มุ่งเน้นการดำเนินการพัฒนาพฤตินิสัย เพื่อคืนคนดี มีคุณค่าสู่สังคม ตลอดจนการติดตามประเมินผลการดำเนินงานอย่างใกล้ชิด และความต้องการของผู้ต้องขังที่จะเข้ารับการพัฒนาพฤตินิสัยเพื่อให้ได้รับโอกาสพิจารณาให้ได้รับการปล่อยตัวก่อนครบกำหนดโทษตามคำพิพากษา ทำให้การดำเนินการพัฒนาพฤตินิสัยของผู้ต้องขังเรือนจำจังหวัดมหาสารคามเป็นไปอย่างต่อเนื่องและจริงจัง ดังจะเห็นได้จากผลการวิจัยครั้งนี้ พบว่า การพัฒนาพฤตินิสัยของผู้ต้องขังเรือนจำจังหวัดมหาสารคามโดยรวม อยู่ในระดับมาก

สอดคล้องกับผลการวิจัยของ นิมิต บุตรทิพย์ (2549, น. 75 - 80) ได้ทำการวิจัย

เรื่อง ความต้องการศึกษาของผู้ต้องขังเรือนจำอำเภอตะกั่วป่า จังหวัดพังงา พบว่า ผู้ต้องขังมีความต้องการให้จัดการเรียนการสอนระดับประถมศึกษาแบบชั้นเรียนอยู่ในระดับมากสุกัญญา กาญจนรัตน์ (2549, น. 74) ได้ทำการวิจัย เรื่อง ปัจจัยที่มีความสัมพันธ์กับความคาดหวังต่อการดำเนินชีวิตภายหลังพ้นโทษ พบว่า ผู้ต้องขังมีความคาดหวังต่อตนเอง และต่อครอบครัวอยู่ในระดับมากที่สุด พีรญา ทับคง (2553, น. 96) ได้ทำการวิจัย เรื่อง ปัจจัยในการพัฒนาพฤตินิสัยผู้ต้องขังของเรือนจำกลางเพชรบุรี พบว่า การพัฒนาพฤตินิสัยผู้ต้องขังของเรือนจำกลางเพชรบุรีต้องพัฒนาด้านความรู้ความเข้าใจเกี่ยวกับการพัฒนาพฤตินิสัยโดยการให้การศึกษาวิชาสามัญในระดับมาก มีความต้องการเรียนหนังสือในระดับมาก และคาดหวังว่าครอบครัวจะให้อภัยในความผิดที่ผ่านมาในระดับมาก และสืบวงศ์ พิทักษ์ธรรม (2554, น. 60) ได้ทำการวิจัยเรื่อง แนวทางการควบคุมและการพัฒนาพฤตินิสัยผู้ต้องขังคดีความมั่นคง พบว่า ผู้ต้องขังมีความต้องการและความคาดหวังต่อการพัฒนาพฤตินิสัยอยู่ในระดับมาก กล่าวคือ ผู้ต้องขังมีความมุ่งหมายให้เรือนจำ/ทัณฑสถานดำเนินการพัฒนาพฤตินิสัยด้านการศึกษาสายสามัญและด้านการฝึกวิชาชีพ

5.7.2 ปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม โดยรวม ได้แก่ ความรู้ความเข้าใจ ความต้องการความสำเร็จ และความต้องการการยอมรับนับถือ สอดคล้องกับสมมติฐานที่ผู้วิจัยตั้งไว้ สามารถอภิปรายได้ ดังนี้

5.7.2.1 ความรู้ความเข้าใจ มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ 0.5สอดคล้องกับสมมติฐานที่ผู้วิจัยตั้งไว้ อาจสืบเนื่องจาก นักอาชญาสำนักโพซิตีฟ ซึ่งนำโดย Cesare Lombroso เห็นว่าอาชญากรรมเป็นปรากฏการณ์อย่างหนึ่งในสังคม เช่นเดียวกับปรากฏการณ์ธรรมชาติ โดยผู้ประกอบอาชญากรรมหาได้มีเจตนาที่จะกระทำผิดกฎหมายไม่ เพราะฉะนั้นการลงโทษผู้ประกอบอาชญากรรมตามโทษที่กฎหมายกำหนดไว้ จึงน่าจะไม่ถูกต้อง แต่ควรจะดำเนินการแก้ไขฟื้นฟูผู้กระทำผิดเป็นรายบุคคลหรือรายกลุ่มในรูปแบบต่าง ๆ (อมรเทพ เมืองแสน, 2554, น. 66)เมื่อผู้ต้องขังเข้ามาสู่เรือนจำจะถูกนำเข้าสู่กระบวนการพัฒนาพฤตินิสัย อย่างไรก็ตามผู้กระทำผิดเหล่านี้ได้ถูกหล่อหลอมมาจากสถาบันทางสังคมหรือสภาพแวดล้อมมาเป็นเวลานาน การแก้ไขในเรือนจำเพียงระยะเวลาสั้น ๆ จึงเป็นเรื่องที่ยากลำบาก ซึ่งเรือนจำได้พยายามอย่างยิ่งที่จะคิดค้นสร้างนวัตกรรม และพัฒนาวิธีการในการปฏิบัติต่อผู้กระทำผิดอย่างเป็นระบบและต่อเนื่อง โดยเริ่มจากนำผู้ต้องขังเข้าสู่กระบวนการพัฒนาพฤตินิสัย คือ 1) การรับตัว 2) การดำเนินการเกี่ยวกับการพัฒนาพฤตินิสัย 3) การเตรียมการปลดปล่อย และ4) การดูแลหลังปล่อย ในระยะแรกผู้ต้องขังจะต้องถูกฝึกระเบียบวินัยอย่างเข้มข้น เพื่อให้เกิดวินัย สามารดำรงชีวิตอยู่ภายใต้กฎ ระเบียบและอยู่ร่วมกับผู้อื่นได้ ซึ่งจะทำให้ผู้ต้องขังมีความรู้สึกท้อแท้ สิ้นหวัง หมดอาลัยในชีวิต เพราะต้องขาดอิสรภาพ ต้องพลัดพรากจากครอบครัวหรือคนรัก และต้องอยู่ภายใต้กฎ ระเบียบที่เคร่งครัดของเรือนจำ กิจกรรมสำคัญ ที่เรือนจำนำมาถ่ายทอดความรู้ความเข้าใจเกี่ยวกับการพัฒนาพฤตินิสัยสู่ผู้ต้องขัง คือ โครงการแก้ไขฟื้นฟูผู้ต้องขัง โปรแกรมปฐมนิเทศผู้ต้องขังเข้าใหม่ โดยมุ่งเน้นให้ผู้ต้องขังมีความรู้เกี่ยวกับการดำเนินชีวิตในเรือนจำ สิทธิประโยชน์การรักษาพยาบาล การศึกษาสายสามัญ การฝึกวิชาชีพ และการอบรมทางศาสนาและศีลธรรม เมื่อผู้ต้องขังได้วิเคราะห์ สังเคราะห์จนเกิดความรู้ความเข้าใจหรือความคิดรวบยอดตระหนักถึงประโยชน์และความสำคัญของการพัฒนาพฤตินิสัยที่จะเกิดขึ้นต่อตนเองทั้งด้านร่างกายและจิตใจย่อมส่งผลให้ผู้ต้องขังเกิดความคาดหวัง ความต้องการและแรงจูงใจที่จะเข้ารับการพัฒนาพฤตินิสัย ส่งผลให้ปัจจัยความรู้ความเข้าใจมีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม

สอดคล้องกับผลการวิจัยของ พีรญา ทับคง (2553, น. 96) ได้ทำการวิจัย เรื่อง ปัจจัยในการพัฒนาพฤตินิสัยผู้ต้องขังของเรือนจำกลางเพชรบุรี พบว่า ความรู้ความเข้าใจส่งผลต่อการพัฒนาพฤตินิสัยผู้ต้องขังของเรือนจำกลางเพชรบุรี

5.7.2.2 ความต้องการความสำเร็จมีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ 0.5สอดคล้องกับสมมติฐานที่ผู้วิจัยตั้งไว้ ทั้งนี้อาจเป็นเพราะว่า เมื่อผู้กระทำผิดถูกจับกุมและเข้าสู่กระบวนการยุติธรรม เปลี่ยนสถานภาพเป็นผู้ต้องขัง ความรู้ความสามารถ ทักษะ กำลังใจ ตลอดจนความเชื่อมั่นที่มีอยู่จะถูกบั่นทอนลงเพราะต้องดำเนินชีวิตอยู่ในสถานที่อันจำกัด ภายใต้กฎระเบียบที่เคร่งครัด และสภาพความแออัดในเรือนจำ ล้วนก่อให้เกิดความกดดันทางจิตใจ ซึ่งรัฐบาล โดยกระทรวงยุติธรรม กรมราชทัณฑ์มีนโยบายให้เรือนจำ/ทัณฑสถานดำเนินการพัฒนาพฤตินิสัยผู้ต้องขังอย่างต่อเนื่อง ดังจะเห็นได้จากงานแถลงข่าวเปิดตัวหนังสือ “เฟซคุก เรื่องเล่าจากบางขวาง” และ“เฟซคุก เรื่องเล่าจากแดนหญิง” (ปทิตตา โฉมประดิษฐ์, 2557, น. 10 - 11)ซึ่งเป็นการฝึกอบรมด้านงานเขียนให้แก่ผู้ต้องขังในเรือนจำโดยได้รับพระกรุณาธิคุณในพระเจ้าหลานเธอพระองค์เจ้าพัชรกิติยาภา ที่ทรงมีพระดำริให้ดำเนินกิจกรรมการเขียนเพื่อสร้างกำลังใจเชิงลึกส่งเสริมความต้องการความสำเร็จของผู้ต้องขังซึ่งกระทรวงยุติธรรมได้น้อมนำพระดำริมาดำเนินการจัดโครงการต่าง ๆ ได้แก่ การจัดอบรมโครงการเรื่องเล่าแดนประหารให้แก่ผู้ต้องขังเรือนจำกลางบางขวาง และจัดอบรมโครงการเรื่องเล่าแดนหญิงให้แก่ผู้ต้องขังหญิงในเรือนจำกลางราชบุรี ตั้งแต่ปี พ.ศ. 2553 ซึ่งที่ผ่านมามีงานเขียนของผู้ต้องขังที่ประสบความสำเร็จและได้รับรางวัล ได้แก่ หนังสือ “อิสรภาพบนเส้นบรรทัด 13 นักโทษประหาร”ได้รับรางวัลสำคัญต่าง ๆ เช่น รางวัลเซเว่นบุ๊คอวอร์ด ครั้งที่ 9 รางวัลนายอินทร์ ในปี พ.ศ. 2555 และยังมีหนังสือ “คำสารภาพสุดท้ายก่อนเข้าห้องประหาร” ที่ได้รับรางวัลเซเว่นบุ๊คอวอร์ดครั้งที่ 10นอกจากนี้ผู้วิจัยขอนำเสนอการพัฒนาพฤตินิสัยของผู้ต้องขังเรือนจำจังหวัดมหาสารคาม ซึ่งถือเป็นกิจกรรมที่ส่งเสริมสนับสนุนให้ผู้ต้องขังประสบความสำเร็จ คือ โครงการฝึกวิชาชีพอนุรักษ์ศิลปะพื้นบ้านอีสานรูปแบบโปงลางแก่ผู้ต้องขังมีวัตถุประสงค์เพื่อ 1) เพื่อให้ผู้ต้องขังได้รับการผ่อนคลาย โดยใช้ดนตรีเป็นเครื่องมือในการบำบัดจิตใจ 2) เพื่อให้ผู้ต้องขังมีจิตใจอ่อนโยน และมีสุขภาพจิตที่ดี อันจะเป็นประโยชน์ต่อการแก้ไขพัฒนาพฤตินิสัยให้เป็นพลเมืองดีภายหลังพ้นโทษ 3) เพื่อให้ผู้ต้องขังมีทักษะ มีความรู้ความเข้าใจในศิลปะพื้นอีสานรูปแบบโปงลาง และร่วมกันอนุรักษ์ สืบสานศิลปะพื้นบ้านอีสานให้ดำรงอยู่ต่อไป และ 4) เพื่อให้ผู้ต้องขังสามารถนำความรู้ด้านศิลปะพื้นอีสานรูปแบบโปงลางไปประกอบอาชีพได้ภายหลังพ้นโทษโดยจัดตั้งวงดนตรีประจำเรือนจำ ชื่อว่า “วงดนตรีโปงลางเบิกฟ้าสารคาม” ซึ่งในปี 2559ได้รับเชิญจากหน่วยงานภายนอกให้นำวงดนตรีของผู้ต้องขังออกแสดงภายนอกเรือนจำ คือ 1) เมื่อวันที่ 11 พฤษภาคม 2559 ได้รับเชิญจากแรงงานจังหวัดมหาสารคามให้นำวงดนตรีของผู้ต้องขังออกแสดงเนื่องในโอกาสจัดสร้างศาลาประดิษฐานพระกันทรวิชัย ณ ศูนย์ราชการกระทรวงแรงงานจังหวัดมหาสารคามและ 2) เมื่อวันที่ 13 - 14สิงหาคม 2559 ได้รับเชิญจากกรมราชทัณฑ์ ให้นำวงดนตรีของผู้ต้องขังออกแสดงงานตลาดคลองผดุงกรุงเกษม ณ คลองผดุงกรุงเกษม กรุงเทพมหานคร และนี่คือสิ่งยืนยันว่าแม้จะได้ชื่อว่าเป็นผู้ต้องขัง แต่ก็มีความต้องการความสำเร็จเฉกเช่นเดียวกับบุคคลภายนอกทั่วไปการพัฒนาพฤตินิสัย

จึงเป็นเครื่องมือสำคัญที่สามารถตอบสนองความต้องการความสำเร็จ โดยใช้วิธีบำบัด แก้ไข และฟื้นฟูสภาพจิตใจ สติปัญญา ความรู้ความสามารถ ตลอดจนสมรรถภาพทางด้านร่างกาย ทำให้ผู้ต้องขังเกิดความเชื่อมั่นในตนเองมีพลังขับเคลื่อนไปในวิถีทางแห่งความถูกต้องสามารถประกอบอาชีพสุจริต มีชีวิตอยู่ร่วมกับครอบครัวและสังคมได้อย่างมีความสุขภายหลังพ้นโทษด้วยเหตุผลดังกล่าวทำให้ปัจจัยความต้องการความสำเร็จมีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม

สอดคล้องกับทฤษฎีความต้องการของ เอ เอช. มาสโลว์ (A.H. Maslow, 1960, p. 122) ซึ่งกล่าวว่า ความต้องการความสำเร็จเป็นการพยายามใช้ทักษะและศักยภาพสูงสุดที่มีอยู่ในตนเองให้เกิดผลสำเร็จตามที่นึกคิดหรือเป็นดังที่คาดหวัง ความต้องการความสำเร็จเป็นความต้องการสูงสุดของมนุษย์ และหากบุคคลใดบรรลุความต้องการขั้นนี้จะได้รับการยกย่องว่าเป็นบุคคลพิเศษ

5.7.2.3 ความต้องการการยอมรับนับถือ มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม อย่างมีนัยสำคัญทางสถิติที่ระดับ 0.5 สอดคล้องกับสมมติฐานที่ผู้วิจัยตั้งไว้ จากรายงานข่าวทางหน้าหนังสือพิมพ์ โทรทัศน์ และสื่อสังคมออนไลน์ ได้เผยแพร่กรณีผู้ต้องขังที่พ้นโทษไปแล้วหวนกลับมากระทำผิดซ้ำขึ้นอีก โดยก่ออาชญากรรมในรูปแบบ วิธีการและฐานความผิดต่าง ๆ ซึ่งข้อมูลเหล่านี้เป็นผลสะท้อนว่า เรือนจำ / ทัณฑสถานไม่สามารดำเนินการพัฒนาพฤตินิสัยหรือไม่สามารถปรับเปลี่ยนทัศนคติและพฤติกรรมของผู้ต้องขังบางส่วนได้อย่างสัมฤทธิ์ผล ทำให้สังคมเกิดกระแสต่อต้าน หวาดกลัว หวาดระแวง อีกทั้งสังคมยังเกิดความคลางแคลงใจต่อกระบวนการแก้ไขฟื้นฟูและพัฒนาพฤตินิสัย ด้วยเหตุนี้ พลเอกไพบูลย์ คุ้มฉายา รัฐมนตรีว่าการกระทรวงยุติธรรม จึงได้มอบนโยบาย “5 ก้าวย่างแห่งการเปลี่ยนแปลงราชทัณฑ์” ก้าวที่ 5 สร้างการยอมรับจากสังคมโดยให้เรือนจำ / ทัณฑสถานขอความร่วมมือจากหน่วยงานภายนอกทั้งภาครัฐและเอกชน เข้ามามีส่วนร่วมในการพัฒนาพฤตินิสัยผู้ต้องขังในด้านการศึกษาสายสามัญ การฝึกวิชาชีพ และการอบรมทางศาสนาและศีลธรรมเพื่อให้ผู้ต้องขังได้รับการดูแลทั้งร่างกายและจิตใจ พร้อมทั้งประชาสัมพันธ์ภารกิจดังกล่าวให้สังคมภายนอกรับรู้ นอกจากนี้ ยังดำเนินการติดตามผู้ต้องขังภายหลังพ้นโทษว่า สามารถออกไปประกอบอาชีพสุจริต มีรายได้มั่นคง มีครอบครัวอบอุ่นภายใต้โครงการ “ผลิตคนดี” หรือไม่ (เรือนจำจังหวัดมาหาสารคาม, 2549, น. 1) จะเห็นได้ว่าภารกิจด้านการแก้ไขฟื้นฟู เป็นหนึ่งในภารกิจหลักของกรมราชทัณฑ์ ซึ่งเป็นงานที่มีความสำคัญในการป้องกันสังคมให้ปลอดภัยจากอาชญากรรม โดยการบำบัดแก้ไขฟื้นฟูผู้กระทำผิดให้ออกไปเป็นทรัพยากรมนุษย์ที่มีคุณค่าไม่กลับไปกระทำผิดซ้ำขึ้นอีก กระบวนการแก้ไขฟื้นฟูถือเป็นงานที่ยากลำบาก ต้องใช้ทั้งศาสตร์และศิลป์ ตลอดจนเจ้าหน้าที่ที่มีความรู้ ทัศนคติ ทักษะความชำนาญในการแก้ไขผู้กระทำผิด และต้องสอดคล้องความต้องการของผู้ต้องขังที่จะเข้ารับการพัฒนาพฤตินิสัยอีกด้วย เนื่องจากผู้ต้องขังแต่ละคนมีความแตกต่างในเรื่องวิธีคิด ความเชื่อ เจตคติ การแสดงออก การอบรมเลี้ยงดูของแต่ละครอบครัว เพศ อายุ ภูมิลำเนา การศึกษา ฐานะทางเศรษฐกิจ ทำให้ผู้ต้องขังมีความแตกต่างกันในการแสดงออกและการปฏิบัติต่อบุคคลอื่น ด้วยความแตกต่างและความต้องการของผู้ต้องขังที่ปรารถนาให้สังคมมีความเชื่อมั่น และมีทัศนคติเปิดใจยอมรับผู้ต้องขังภายหลังพ้นโทษจึงเกิดการริเริ่มและดำเนินโครงการ/กิจกรรมเกี่ยวกับการพัฒนาพฤตินิสัยในด้านต่าง ๆ มากมาย เช่น “โครงการราชทัณฑ์เชิงสมานฉันท์”ซึ่งแบ่งการดำเนินการเป็น 4 รูปแบบ คือ 1) รูปแบบการสมานฉันท์ระหว่างผู้ต้องขังกับผู้เสียหาย หลักการ : เพื่อเยียวยาความเสียหาย สร้างความสมานฉันท์ระหว่างผู้ต้องขังกับผู้เสียหายโดยตรง โดยมีเป้าหมายหลักคือผู้ต้องขังและผู้เสียหายเกิดความพอใจทั้งสองฝ่าย 2) รูปแบบการสมานฉันท์ระหว่างผู้ต้องขังกับสังคม หลักการ : เพื่อเยียวยา ชดเชยให้แก่สังคมที่ได้รับผลกระทบจากอาชญากรรมที่เกิดจากการกระทำของผู้ต้องขัง โดยการให้ผู้ต้องขังเข้าไปมีส่วนในการจัดกิจกรรมที่สร้างคุณประโยชน์แก่ประชาชน และสังคม 3) รูปแบบการสมานฉันท์ระหว่างผู้ต้องขังกับครอบครัว หลักการ : เพื่อแก้ไขความขัดแย้งระหว่างสมาชิกในครอบครัว และ 4) รูปแบบการสมานฉันท์ระหว่างผู้ต้องขังภายในเรือนจำ/ทัณฑสถาน หลักการ : เพื่อลดความขัดแย้ง ลดข้อพิพาทระหว่างผู้ต้องขัง สร้างความสงบสุขในเรือนจำ/ทัณฑสถานนอกจากนี้ กรมราชทัณฑ์ร่วมกับสถาบันพลังจิตตานุภาพจัดทำ“โครงการพัฒนาจิตใจผู้ต้องขัง หลักสูตรสัคคสาสมาธิ” ตามแนวทางพระธรรมมงคลญาณ (หลวงพ่อวิริยังค์ สิรินฺธโร) โดยน้อมนำหลักธรรมคำสอนทางพระพุทธศาสนามาสู่การปฏิบัติของผู้ต้องขังเพื่อขัดเกลาจิตใจ เพิ่มศักยภาพการเรียนรู้ สร้างคุณค่าด้านคุณธรรม จริยธรรม สร้างความรัก ความเมตตา ไมตรีจิต สร้างความเชื่อมั่น สามารถนำมาเป็นหลักในการพัฒนาคุณภาพชีวิต และเพื่อให้สังคมเปิดใจให้อภัยแก่ผู้ต้องขังซึ่งได้รับการกล่อมเกลาทางด้านร่างกายและจิตใจด้วยกระบวนการพัฒนาพฤตินิสัยขณะต้องโทษอยู่ในเรือนจำจากการดำเนินโครงการ/กิจกรรมดังกล่าวอย่างต่อเนื่อง ทำให้ปัจจัยความต้องการการยอมรับนับถือมีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม

สอดคล้องกับทฤษฎี อี อาร์ จี ของ อัลเดอร์เฟอร์(Alderfer’s ERG Theory)

(สมใจ ลักษณา, 2543, น. 71) กล่าวว่าความต้องการของคนจะเป็นลำดับชั้น จาก E ไปสู่ R และ G ตามลำดับ แนวความคิด ERG เชื่อว่าความต้องการของคนไม่ได้เป็นลำดับชั้นในทิศทางเดียวกัน แต่จะมีความต้องการที่ถดถอย กล่าวคือ เมื่อบุคคลมีความต้องการลำดับที่สูงกว่า แต่ความต้องการไม่ได้รับการตอบสนอง ไม่ได้รับความพึงพอใจหรือถูกสกัดกั้น คนก็จะเกิดความคับข้องใจและจะหันไปสู่ความต้องการในลำดับที่ต่ำกว่า โดยการกลับไปมีความต้องการในระดับที่ต่ำกว่านี้จะมีความต้องการที่รุนแรงกว่าในครั้งแรกที่มีความต้องการในด้านนี้ และมีความเชื่อว่าความต้องการของคนเราสามารถเกิดขึ้นพร้อม ๆ กันได้ไม่จำเป็นต้องเกิดขึ้นที่ละชั้น

**5.8 ข้อเสนอแนะ**

ผู้วิจัยได้นำผลการวิจัย เรื่อง ปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม มาสังเคราะห์เพื่อคิดค้นรูปแบบ วิธีการ หรือแนวทางแก้ไขปัญหาสำคัญในการพัฒนาพฤตินิสัยผู้ต้องขังในบริบทเรือนจำจังหวัดมหาสารคามดังนี้

**5.8.1 ข้อเสนอแนะในการนำผลการวิจัยไปใช้**

จากผลการวิจัย พบว่า ปัจจัยที่มีอิทธิพลต่อการพัฒนาพฤตินิสัยของผู้ต้องขังเรือนจำจังหวัดมหาสารคาม ได้แก่ ความรู้ความเข้าใจ ความต้องการความสำเร็จ และความต้องการ

การยอมรับนับถือ ผู้วิจัยได้นำมาสรุปเป็นข้อเสนอแนะ ดังต่อไปนี้

5.8.1.1 ส่งเสริมความรู้ความเข้าใจ เป็นต้นว่าคิดค้นกระบวนการเพื่อเสริมสร้างความรู้ความเข้าใจเกี่ยวกับการพัฒนาพฤตินิสัยแก่ผู้ต้องขัง โดยยึดถือเป็นแนวทางปฏิบัติและเป็นมาตรฐานเดียวกันทุกเรือนจำ/ทัณฑสถานทั่วประเทศ เช่น

1) การจำแนกลักษณะผู้ต้องขัง ควรเน้นวิเคราะห์สาเหตุการกระทำผิด วิเคราะห์พฤติกรรมที่ผิดปกติ และจัดทำกรณีศึกษาเพื่อสอบประวัติอย่างละเอียด จากนั้นอาจจัดกลุ่มพฤติกรรม ดังนี้

1.1) กลุ่มผู้ต้อขังมีแนวโน้มไม่กระทำผิดซ้ำ หรือกลุ่มผู้ต้องขังที่ไม่จำเป็นต้องแก้ไขเป็นกลุ่มผู้ต้องขังที่กระทำผิดโดยพลั้งพลาด ยังไม่ถลำเข้าสู่วงจรของการกระทำผิด เช่น ทำผิดเป็นครั้งแรก ทำผิดโดยไม่แสดงความชั่วร้าย มีครอบครัวหรืออาชีพรองรับเมื่อพ้นโทษ กลุ่มนี้ไม่จำเป็นต้องแก้ไข แต่ต้องปฏิบัติมิให้กลุ่มนี้ตกต่ำไปกว่าเดิม หรือเรียนรู้จากผู้ที่มีความชำนาญ ส่งเสริมความสัมพันธ์ในครอบครัวให้รองรับกลับสู่สังคมและจัดสวัสดิการดูแลผู้ต้องขังเหล่านี้

1.2) กลุ่มผู้ต้องขังที่พอแก้ไขได้ เป็นกลุ่มผู้ต้องขังที่ยังไม่ได้ถลำเข้าสู่วงจรอาชญากรรมซ้ำซาก ไม่ได้เป็นอาชญากรอาชีพ ทำผิดเพราะความจำเป็นหรือถูกกดดัน แต่มีแนวโน้มที่จะกระทำผิดซ้ำ หากไม่ได้รับความช่วยเหลือหรือแก้ไข เพื่อปรับเปลี่ยนทัศนคติและพฤติกรรม กลุ่มนี้เป็นกลุ่มที่จะต้องดำเนินการแก้ไขเป็นพิเศษ โดยการจัดเข้าโปรแกรมแก้ไขต่าง ๆ

1.3) กลุ่มผู้ต้องขังที่ยากต่อการแก้ไข เป็นกลุ่มผู้ต้องขังที่กระทำผิดซ้ำซาก และทำผิดในคดีที่ให้ผลตอบแทนทางเศรษฐกิจสูง กลุ่มอาชญากรอาชีพ หรือพวกที่มีความผิดปกติทางจิต กลุ่มนี้ต้องใช้การปฏิบัติที่เข้มงวด โดยการใช้มาตรการควบคุมอย่างเคร่งครัด หรือถ้าจะบำบัดแก้ไขจำเป็นต้องใช้โปรแกรมที่เข้มข้นเป็นพิเศษ

1.4) ผู้ต้องขังกลุ่มพิเศษ การปฏิบัติต่อผู้ต้องขังกลุ่มนี้จะมุ่งจัดสวัสดิการและการดูแลสวัสดิภาพพิเศษ

2) ควรจัดโครงการอบรมพัฒนาบุคลากรด้านการพัฒนาพฤตินิสัย โดยให้เรือนจำ/ทัณฑสถานส่งบุคลากรในสังกัดเข้าอบรมทั้งในหลักสูตรของกรมราชทัณฑ์และหน่วยงานภายนอก เพื่อให้มีแนวทางในการปฏิบัติงานที่เป็นรูปธรรมชัดเจน และสามารถปฏิบัติงานเกี่ยวกับการพัฒนาพฤตินิสัยได้อย่างต่อเนื่อง

3) ควรมีโปรแกรมแก้ไขฟื้นฟูผู้ต้องขังวัยหนุ่มขึ้นโดยเฉพาะเพื่อนำไปสู่แนวทางปฏิบัติที่เหมาะสมกับผู้ต้องขังวัยหนุ่ม เนื่องจากผู้ต้องขังกลุ่มนี้ถือเป็นกลุ่มผู้ต้องขัง

ที่สังคมคาดหวังว่า จะสามารถปรับเปลี่ยนและพัฒนาพฤตินิสัยได้ เพราะถือว่าเป็นวัยที่เป็นอนาคตของชาติ

4) ควรใช้เทคโนโลยีที่ทันสมัยในการแก้ไขฟื้นฟูผู้ต้องขัง เพื่อให้เกิดความน่าสนใจ เข้าถึงได้ง่าย ทำให้เกิดการเรียนรู้ได้ดีกว่าการบรรยายเพียงอย่างเดียว และทำให้ผู้ต้องขังสามารถใช้เทคโนโลยีที่มีใช้อยู่ในปัจจุบันได้อย่างเหมาะสม ไม่ล้าหลัง

5) ควรจัดทำฐานข้อมูลผู้ต้องขังด้วยระบบคอมพิวเตอร์ เพื่อให้เกิดความสะดวกในการสืบค้นและนำข้อมูลไปใช้ประโยชน์ กรณีเรือนจำ/ทัณฑสถานใดมีนวัตกรรมเกี่ยวกับการจัดทำฐานข้อมูล ควรเผยแพร่ไปยังเรือน/ทัณฑสถานอื่นด้วย เพื่อให้การปฏิบัติงานเป็นรูปแบบและมาตรฐานเดียวกัน

6) ควรใช้ระบบตัวแทน โดยคัดเลือกผู้ต้องขังที่มีความรู้ความสามารถ เป็นที่ยอมรับของผู้ต้องขังในเรือนจำ / ทัณฑสถาน และให้เข้าร่วมประชุมร่วมกับกรรมการบริหารเรือนจำ/ทัณฑสถานเป็นประจำทุกเดือน เพื่อรับฟังความคิดเห็น ข้อเสนอแนะความต้องการ ปัญหา อุปสรรค จากนั้นนำมาพัฒนาเป็นแนวทางการพัฒนาพฤตินิสัย

5.8.1.2 เสริมสร้างความสำเร็จ ควรจัดโครงการ/กิจกรรมต่าง ๆ เพื่อพัฒนาคุณภาพชีวิตผู้ต้องขังสู่ความสำเร็จในชีวิตมุ่งเน้นให้ผู้ต้องขังมีความรู้ความสามารถ มีทักษะอาชีพ

ที่สอดคล้องกับความต้องการของตลาดแรงงาน จนผู้ต้องขังสามารถนำไปประกอบอาชีพสุจริตได้โดยไม่เป็นภาระของครอบครัวหรือสังคม ดังนี้

1) ควรสนับสนุนให้มีการสร้างทีมงานด้านการอบรมแก้ไขฟื้นฟูผู้ต้องขัง (Team Work) ที่มาจากทุกส่วนงานภายในเรือนจำ/ทัณฑสถาน เพื่อให้เกิดความร่วมมือและรับผิดชอบร่วมกัน

2) กระบวนการแก้ไขฟื้นฟูควรเน้นการวางแผนการแก้ไขเป็นรายบุคคล (Case Management) รวมทั้งจัดทำระบบครูที่ปรึกษาแก่ผู้ต้องขังแต่ละคน โดยทำการศึกษาประวัติและข้อมูลด้านต่าง ๆ พร้อมศึกษาแผนบำบัดเป็นรายบุคคล เพื่อจะได้ข้อมูลในการช่วยเหลืออย่างเหมาะสมโดยอาจแต่งตั้งผู้ต้องขังที่ผ่านเกณฑ์การประเมินเป็นครูพี่เลี้ยง เพื่อเป็นการแบ่งเบาภาระของเจ้าหน้าที่ และยังสามารถสอดส่องดูแลพฤติกรรมผู้ต้องขังได้อย่างทั่วถึง

3) การเตรียมความพร้อมก่อนปล่อย ควรดำเนินการแบบเข้มข้น เพื่อให้ความช่วยเหลือผู้ต้องขังหลังพ้นโทษได้อย่างแท้จริง ควรมีการจำแนกลักษณะผู้ต้องขังแต่ละคน เพื่อให้เข้าใจและรู้จักตัวตนที่แท้จริงของผู้ต้องขัง มีการวางแผนชีวิต อาชีพ การทำงาน ที่อยู่หลังปล่อยตัวให้แก่ผู้ต้องขัง

4) การอบรมแก้ไขผู้ต้องขัง ควรจัดหาสื่อในการอบรมแก้ไขพัฒนาพฤตินิสัยผู้ต้องขัง ที่มีความน่าสนใจ มีสาระให้คติสอนใจ เช่น ภาพยนตร์ รายการโทรทัศน์ภาพ หนังสือ บทกลอน เพลง เป็นต้น โดยคัดเลือกสื่อที่ให้ความบันเทิงและสอดแทรกเนื้อหาสาระ

ที่เป็นประโยชน์

5) ควรจัดกิจกรรมประกวดผลิตภัณฑ์ฝีมือผู้ต้องขังภายในเรือนจำ/

ทัณฑสถาน เพื่อให้ผู้ต้องขังเกิดความภาคภูมิใจในความสำเร็จของตนเอง และจะเป็นแรงจูงใจให้ผู้ต้องขังประพฤติตนในสิ่งที่ถูกต้อง เช่น การประกวดผลิตภัณฑ์จากการฝึกวิชาชีพ ประกวดภาพวาดเขียน หรือประกวดการประพันธ์บทร้อยแก้วร้อยกรอง เป็นต้น

6) ควรจัดหาตลาดรองรับผลิตภัณฑ์ฝีมือผู้ต้องขัง และจัดสรรเงินปันผลเป็นค่าตอบแทนให้แก่ผู้ต้องขังด้วยความเป็นธรรม ปัจจุบันผู้ต้องขังจะได้รับเงินปันผลเฉลี่ย

ไม่เกินหนึ่งร้อยบาทต่อคนต่อเดือน ควรจัดสรรผลกำไรจากการจำหน่ายผลิตภัณฑ์เป็นเงินปันผลให้แก่ผู้ต้องขัง จนสามารถนำมาเป็นค่าใช้จ่ายในขณะต้องโทษ หรือจนสามารถนำมาเป็นทุนในการประกอบอาชีพสุจริตภายหลังพ้นโทษ โดยอาจจัดทำบัญชีในรูปแบบของเงินสะสมและจะมอบเงินให้ในวันพ้นโทษ หากผู้ต้องขังรายใดกระทำผิด นอกจากลงโทษทางวินัยแล้ว ก็จะตัดเงินปันผลในรูปแบบของเงินสะสมด้วย หากปฏิบัติได้เช่นนี้จะเป็นขวัญกำลังใจ ทำให้ผู้ต้องขังเกิดแรงจูงใจในการฝึกวิชาชีพและยกระดับฝีมือแรงงาน ตลอดจนเป็นมาตรการป้องปรามการกระทำผิดวินัยในเรือนจำ/ทัณฑสถานด้วย

7) ควรจัดทำคู่มือการปฏิบัติงาน ที่ผ่านมาการพัฒนาพฤตินิสัยจะปฏิบัติตามรูปแบบ คำสั่ง นโยบายที่เคยปฏิบัติเป็นประจำ ขาดคู่มือการปฏิบัติงานที่ชัดเจน ทำให้แนวทางปฏิบัติไม่ได้มาตรฐาน ขาดการริเริ่มสร้างสรรค์แนวทางการพัฒนาพฤตินิสัยรูปแบบใหม่ ดังนั้นจึงควรคิดค้นวิธีการ กระบวนการที่ทันสมัยเหมาะสมกับสภาวการณ์ปัจจุบัน จากนั้นจัดทำเป็นคู่มือการปฏิบัติงานด้านการพัฒนาพฤตินิสัยเผยแพร่ไปยังเรือนจำ/ทัณฑสถานทั่วประเทศ

8) ควรจัดให้มี “ชั้นพิเศษ” ชั้น หมายถึงตัวชี้วัดพฤติกรรมของผู้ต้องขังช่วยทำให้ทราบว่า ผู้ต้องขังสามารถเปลี่ยนแปลงตนเองไปในทางที่ดีขึ้นได้เพียงใด ชั้นยิ่งสูงจะทำให้ผู้ต้องขังได้รับสิทธิประโยชน์มากขึ้นซึ่งปัจจุบันการครองชั้นของผู้ต้องขังมี จำนวน

6 ชั้น คือ ชั้นเลวมาก ชั้นเลว ชั้นกลาง ชั้นดี ชั้นดีมาก และชั้นเยี่ยม ตามลำดับ ผู้ต้องขังที่มีคุณสมบัติตามที่กฎระเบียบกำหนดไว้ จะได้รับการเลื่อนชั้นปีละ 2 ครั้ง และจะครองชั้นสูงสุดได้เพียงชั้นเยี่ยม ผู้ต้องขังบางรายที่มีกำหนดโทษสูง ครองชั้นเยี่ยมนับ 10 ปี แต่ไม่มีโอกาสได้รับชั้นที่สูงขึ้นอีก จึงทำให้ขาดแรงจูงใจในการทำความดี ดังนั้น จึงควรให้โอกาสผู้ต้องขังที่ครองชั้นเยี่ยมมาเป็นเวลานาน มีโอกาสได้ครองชั้นพิเศษ โดยอาจกำหนดเงื่อนไข คุณสมบัติ หรือตัวชี้วัดเพื่อพิจารณาผู้ต้องขังที่จะเข้ารับการประเมิน เพื่อให้ผู้ต้องเกิดแรงจูงใจที่จะขัดเกลาจิตใจความคิด พฤติกรรม หรือพัฒนาตนเองให้ก้าวหน้าต่อไป

5.8.1.3 สนับสนุนให้เกิดการยอมรับ โดยเรือนจำ/ทัณฑสถานควรบูรณาการร่วมกับหน่วยงานภายนอกทั้งภาครัฐและเอกชนเข้ามามีส่วนร่วมในการพัฒนาพฤตินิสัยผู้ต้องขัง และเผยแพร่ประชาสัมพันธ์พฤติกรรมเชิงบวกของผู้ต้องขังสู่สังคมภายนอก เพื่อให้เกิดการยอมรับ ให้อภัย และให้โอกาสต่อผู้ต้องขัง ดังนี้

1) ควรปรับทัศนคติของเจ้าหน้าที่ผู้ปฏิบัติงานด้านการแก้ไขฟื้นฟูให้มีเจตคติในการทำงานที่ดี โดยเฉพาะกับผู้ต้องขัง ควรมองผู้ต้องขังในเชิงบวก (Positive Thinking) และให้การยอมรับในตัวผู้ต้องขัง ทั้งนี้เพราะเจตคติของเจ้าหน้าที่ผู้ปฏิบัติงานย่อมส่งผลต่อผู้ต้องขังโดยตรง โดยเฉพาะในเรื่องแก้ไขฟื้นฟู

2) การแก้ไขฟื้นฟูผู้กระทำผิดควรเน้นกระบวนการนำครอบครัวเข้ามามีส่วนร่วมในการแก้ไขฟื้นฟูผู้กระทำผิด ซึ่งให้ความสำคัญกับการเชิญบิดา มารดา และผู้ปกครองมาร่วมคิด ร่วมตัดสินใจ ร่วมวางแผน เพื่อสร้างการยอมรับและความพร้อมของครอบครัวเมื่อผู้ต้องขังพ้นโทษ

3) ควรมีการทำแผนงานที่เน้นด้านการพัฒนาจิตใจผู้ต้องขัง นำนวัตกรรมใหม่ๆ มาปรับใช้กับผู้ต้องขัง โดยประสานงานกับกรมสุขภาพจิต เพื่อวางแนวทางในการพัฒนาจิตใจให้กับเรือนจำ/ทัณฑสถาน

4) ควรประสานหน่วยงานหรือสถาบันการศึกษาใกล้เคียงจัดกิจกรรมนันทนาการ สันทนาการให้กับผู้ต้องขัง เพื่อผ่อนคลายความเครียด ลดความวิตกกังวล และ

ถือเป็นกิจกรรมเสริมการพัฒนาพฤตินิสัย

5) ควรเผยแพร่ประชาสัมพันธ์ผลงานของผู้ต้องขังต่อสังคมภายนอก เช่น การศึกษา การฝึกวิชาชีพ การอบรมทางศาสนาและศีลธรรม เป็นต้น เพื่อให้สังคมเกิด

การยอมรับว่า ผู้ต้องขังได้ผ่านการอบรมกล่อมเกลาจิตใจ สติปัญญา ความคิด สามารถกลับตนเป็นพลเมืองดีและอยู่ร่วมกับสังคมได้ภายหลังพ้นโทษ

6) ควรส่งเสริมให้ผู้ต้องขังที่มีความประพฤติดี ออกทำงานบริการสังคมภายนอกเรือนจำ/ทัณฑสถานมากขึ้น เพื่อให้เกิดภาพลักษณ์ที่ดีต่อผู้ต้องขัง และสังคมยังทราบถึงภารกิจ บทบาท หน้าที่ซึ่งเรือนจำได้ดำเนินการพัฒนาพฤตินิสัยผู้ต้องขัง โดยอาจแบ่งประเภทผู้ต้องขังออกทำงานบริการสังคม ดังนี้

6.1) กลุ่มผู้ต้องขังด้อยความรู้ ควรให้ออกทำงานบริการสังคม ด้านการบำเพ็ญประโยชน์ เช่น การขุดลอกคูคลอง การทำความสะอาดสถานที่สำคัญต่าง ๆ เป็นต้น

6.2) กลุ่มผู้ต้องขังมากความรู้ ผู้ต้องขังกลุ่มนี้อาจมีความรู้เดิมก่อนต้องโทษ หรือขณะต้องโทษได้รับการพัฒนาพฤตินิสัยและขัดเกลาจิตใจเป็นอย่างดี ผู้ต้องขังกลุ่มนี้

อาจถือได้ว่าเป็นกำลังสำคัญในการพัฒนาประเทศ จึงควรนำออกบริการสังคมด้านการให้ความรู้ทางวิชาการ หรือถ่ายทอดประสบการณ์ชีวิตตามสถาบันการศึกษา หรือแหล่งชุมชน

จากผลการวิจัยครั้งนี้ ประกอบกับข้อเสนอแนะดังกล่าวข้างต้น ผู้วิจัยได้นำมาสร้างเป็นรูปแบบการพัฒนาพฤตินิสัยของผู้ต้องขังเรือนจำจังหวัดมหาสารคาม ดังนี้

การพัฒนาพฤตินิสัย

ความต้องการ

ความสำเร็จ

ความต้องการ

การยอมรับนับถือ

ความรู้

ความเข้าใจ

รับตัว

ดำเนินการ

เตรียมปลดปล่อย/ดูแลหลังปล่อย

1. กระบวนการพัฒนา

พฤตินิสัย

- การศึกษาสายสามัญ

- การฝึกวิชาชีพ

- การอบรมศาสนา

2. เตรียมการปลดปล่อย

- ปล่อยแบบมี

เงื่อนไข

- ปล่อยตามหมายศาล

1. ปฐมนิเทศ

2. เก็บรวบรวมข้อมูล

รายบุคคล

3. การจำแนกลักษณะ

4. การวางแผนปฏิบัติ

เป็นรายบุคคล

การดูแลหลังปล่อย

1. ประสานองค์กรรัฐ/

เอกชนดูแลจัดหางาน

2. เผยแพร่ข้อมูลผู้ต้อง

ขังที่ประสบความ

สำเร็จในชีวิต

ภายหลังพ้นโทษ

***ภาพที่ 5.1*** รูปแบบการพัฒนาพฤตินิสัยของผู้ต้องขังเรือนจำจังหวัดมหาสารคาม

**5.8.2 ข้อเสนอแนะในการวิจัยครั้งต่อไป**

จากผลการวิจัยครั้งนี้ พบว่า มีตัวแปรอิสระเพียง 3 ตัวแปรที่มีอิทธิพลต่อการพัฒนาพฤตินิสัย ดังนั้น จึงควรศึกษาตัวแปรอิสระอื่น ๆ ที่คาดว่าเป็นปัจจัยเชิงสาเหตุที่ส่งผลหรือมีอิทธิพลต่อการพัฒนาพฤตินิสัย เพื่อให้ได้ข้อมูลเชิงลึกอาจใช้แบบสัมภาษณ์เป็นเครื่องมือในการวิจัยและควรศึกษาแนวคิดการพัฒนาพฤตินิสัยจากเรือนจำ/ทัณฑสถานทั่วประเทศเพื่อค้นหารูปแบบหรือวิธีการพัฒนาพฤตินิสัยให้ทันสมัย เหมาะสมกับสภาวการณ์ปัจจุบัน และสามารถดำเนินการได้อย่างเป็นรูปธรรมจะเป็นประโยชน์ต่อพัฒนาพฤตินิสัยผู้ต้องขังอย่างมีประสิทธิภาพต่อไป